46 Canis

Dicitur peccator, quia si sit extra societatem hominum, efficitur rabidus et furiosus, et quia redit ad vomitum, Prou. 26[:11]: *Sicut canis qui revertitur ad vomitum suum, sic* qui iterat stulticiam suam, Apo. 22[:15]: *Foris canes, et venefici,* etc.

¶ Dauid pingnaturus contra Goliam accessit ad eum, sicut ad canem, 1 Reg. 17[:43].

¶ Item, secundum Philosophum, in ascensu canis moriuntur pisces in mari. Sic ascendente imperio ad dignitatem opprimuntur pauperes. Ideo rogat Psal. [21:21]: *Erue a framea, Deus, animam meam, et de manu canis.* Solinus dicit quod canis hienam quam cito tangit vmbram eius perdit vocem suam, sic detractor in absencia hominis latrat contra eum, in presencia silit.

¶ Quare Augustinus, in libro *De quantitate anime*, quod vnus canis recognouit dominum suum post decem annos.